المكتب الإقليمي لجمعية مديرات ومديري المؤسسات التعليمية بالمغرب، دار بيان على واقعة خطيرة، بعدما المدير الإقليمي ديال سلا عبد الرحمان بليزيد عيط لمدير مؤسسة تعليمية و سبو، و سب ليه مو و جدودو، و مخلا ليه غي اللي نسى. المكتب الإقليمي ديال سلا ندد بهاذ السلوك اللي وصفو بالمشين و هدد باتخاذ كل الاجراءات الضرورية القانونية و النضالية. هاذ القضية ديال السبان معروفة على المدير الإقليمي ديال سلا، خاصة مع الموظفين الصغار، كيسب بكلام سوقي بحال دينمك و دينمو، و لحمار بوه، و نربي مو، و الكلب اللي ولدك، ونعفي مو وزيد... وزيد. هاذ المسؤول أصلا وصل للتقاعد ومازال خدام حيث مددوا ليه وزادوه عامين... وهو كيعتبر معندو ميخسر داير مبغى وحاكر على عباد الله. الكرة دابا فملعب الوزارة واش بحال هاذ المسؤولين هما اللي غادي نصلحوا بهم القطاع، واش اللي مقادرش يحترم الناس ممكن نعولوا عليه. نعم للحزم و الصرامة، و لكن الاسلوب خاص يكون فيه الاحترام ومراعاة كرامة ومشاعر الناس حيث باش تكون مسؤول فقطاع سميتو التربية خاصك تكون قدوة في التربية. دابا بحال هاذ الشي كتعفي عليه الوزارة مدير و كتعاقب استاذ و لا اداري، و لكن واش نائب الوزير عندو حصانة. وعلاش كتنوض القيامة ملي كيزبلها تلميذ. 
شوف فين وصلنا.. نائب امزازي فسلا عيط لمدير مؤسسة فالتلفون عرق ليه و سبو بكلام طايح هاذ الشي يا حسرة وقع فقطاع سميتو التربية و التعليم